SUPER ดีด 2% รับข่าวผนึก “อินโนพาวเวอร์” พัฒนารูปแบบซื้อ-ขาย “พลังงาน-คาร์บอนเครดิต”
SUPER ดีด 2 % รับข่าว MOU “อินโนพาวเวอร์” ร่วมพัฒนารูปแบบการซื้อขายแลกเปลี่ยน ใบรับรองการผลิตพลังงานหมุนเวียน-คาร์บอนเครดิต พร้อมตั้งเป้าซื้อขาย 300,000 RECs ต่อปี ภายในปี 66-68
SUPER ดีด 2% ร่วมทุน “อินโนพาวเวอร์” พัฒนารูปแบบซื้อ-ขาย REC-คาร์บอนเครดิต
19 ธ.ค. 2565

ผู้สื่อข่าวรายงานว่า วันนี้ (19 ธ.ค. 65) ราคาหุ้นบริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER ณ เวลา 12:30 น. ซึ่งปิดตลาดช่วงภาคเช้าอยู่ที่ระดับ 0.64 บาท บวก 0.01 บาท หรือ 1.59 % สูงสุดที่ระดับ 0.65 บาท ต่ำสุดที่ระดับ 0.63 บาท ด้วยมูลค่าซื้อขาย 15.63 ล้านบาท
ทั้งนี้ ราคาหุ้น SUPER ดีดตัวขึ้น เป็นการตอบรับข่าวดีหลังจากนายจอมทรัพย์ โลจายะ ประธานคณะกรรมการ SUPER เปิดเผยว่า การร่วมมือลงนามบันทึกข้อตกลง (MOU) ร่วมกับ บริษัท อินโนพาวเวอร์ จำกัด บริษัทในเครือการไฟฟ้าฝ่ายผลิตแห่งประเทศไทย (กฟผ.) เพื่อพัฒนารูปแบบการซื้อขายใบรับรองการผลิตพลังงานหมุนเวียน หรือ Renewable Energy Certificate (REC) และ Carbon Credits เป็นการส่งเสริมการแก้ไขปัญหาการเปลี่ยนแปลงภูมิอากาศ และสนับสนุนธุรกิจที่มีพันธกิจสู่ความเป็นกลางทางคาร์บอน Carbon Neutrality พร้อมตั้งเป้าหมายรุกขยายฐานลูกค้า เพิ่มศักยภาพในการออกใบรับรองการผลิตพลังงานหมุนเวียนในเครือ SUPER มากถึง 1,000,000 RECs ต่อปี หรือเทียบเท่าการลดก๊าซเรือนกระจก 440,100 ตันคาร์บอนเทียบเท่า (tCO2e)
สำหรับภายใต้ MOU ดังกล่าว บริษัท ซุปเปอร์ คาร์บอน เอ็กซ์ จำกัด และบริษัท อินโนพาวเวอร์ จำกัด ตั้งเป้าที่จะซื้อขายใบรับรองการผลิตพลังงานหมุนเวียน (REC) ภายใต้ข้อตกลง MOU เป็นจำนวน 300,000 RECs ต่อปี ในกรอบระยะเวลา 3 ปี (ตั้งแต่ปี 66-68)